Záhrada je miestom relaxácie a odpočinku. Čo by k tomu mohlo lepšie poslúžiť ako krásna a útulná terasa? V roku 2024 sa dizajn záhradných terás posúva do novej éry, kde moderný vzhľad, kvalitné materiály a udržateľnosť hrajú kľúčovú úlohu. Ak sa pripravujete na vytvorenie alebo obnovu záhradnej terasy, nechajte sa inšpirovať týmito trendmi.
Moderný vzhľad
Drevo stále dominuje svetu záhradných terás a v roku 2024 vidíme posun smerom k modernému dizajnu. V súčasnosti je v móde minimalistický a jednoduchý štýl. To sa odráža aj v dizajne terás. Trendom sú terasy s čistými líniami, jednoduchými tvarmi a bez zbytočných ozdôb. Terasy tiež môžu mať rôzne atypické tvary či zaoblenia, pre zdôraznenie originality a nápaditosti.
Kvalitné materiály
Drevo je tradičný a overený materiál na terasy, ktorý predstavuje v exteriéri tú najideálnejšiu voľbu. V roku 2024 sa bude klásť dôraz na vysokú kvalitu materiálov, ich dlhotrvácnosť a udržateľnosť. Niektoré typy drevín sú prirodzene odolnejšie a trvácnejšie. Medzi takéto dreviny patrí napríklad:
Exotické dreviny
- Ipe: Jedná sa o veľmi tvrdé a odolné drevo, ktoré je odolné voči poveternostným vplyvom, hmyzu a plesniam či dokonca ohňu. Aj preto sa mu zvykne hovoriť železné drevo. Okrem vynikajúcich parametrov tiež vyniká elegantným vzhľadom, ktorý ladí k akémukoľvek modernému a exkluzívnemu štýlu. Ipe vám v podobe terasy vydrží aj 80 rokov v plnej kráse a funkčnosti, aj preto predstavuje top voľbu pre náročných.
- Cumaru: Toto drevo je kvalitou podobné Ipe, je však tmavšie a má jemnejšiu štruktúru. Podobne ako Ipe ho dokážeme zakomponovať do moderných aj tradičných štýlov, kde pozdvihne hodnotu a krásu celého exteriéru. Cumaru je vhodné aj pri náročných podmienkach k vode, bazénom, či na komerčné plochy s vysokou premávkou. Životnosť terasy z Cumaru sa odhaduje na cca 50 rokov.
- Teak: Teak Barmský, pochádzajúci z dnešného Mjanmarska, je exotické drevo, ktoré je známe svojou tmavou farbou a krásnym vzorom. Ešte donedávna sa vo svete považoval Teak za najlepšiu a najluxusnejšiu voľbu pre záhradné terasy. Dnes už však vieme, že exotické dreviny z Brazílie, ako sú Ipe, Cumaru, či Massaranduba dosahujú rovnakú, či dokonca lepšiu kvalitu i výdrž pre exteriérové použitia.
Termodrevo
- Termodrevo – Thermodrevo je drevo, ktoré prešlo procesom termizácie, teda zahrievania na vysoké teploty za pomoci vodnej pary. Nakoľko sa pri tomto procese nepoužívajú žiadne chemikálie, výsledný produkt je čistý a bezpečný pre zdravie narozdiel od drevín, ktoré sú impregnované škodlivými chemikáliami.
Termizácia spôsobuje zmeny v štruktúre dreviny v dôsledku čoho je odolnejšie voči vlhkosti a iným poveternostným vplyvom. Tento revolučný spôsob úpravy nám poskytol spôsob, ako môžeme využívať aj lokálne mäkké dreviny a upraviť ich tak, aby dosahovali lepšiu odolnosť aj životnosť. Termodreviny tak predstavujú dobrú voľbu v prípade, že hľadáte ekologický a udržateľný materiál terasu.
Pojazdné terasy a multifunkčné riešenia
Rovnako ako sa mení dizajn, mení sa aj spôsob, ako využívame priestor na záhradných terasách. V roku 2024 očakávame vzrastajúci trend pojazdných terás, ktoré umožňujú ľahkú zmenu rozloženia podľa potreby. Tieto terasy sa dajú podľa potreby posúvať, napríklad podľa toho, ako sa mení slnečné svetlo alebo ako sa využíva priestor v záhrade.
Trendom budú aj multifunkčné terasy. Tieto terasy sú súčasťou ďalšieho praktického priestoru v rámci rozšírenia možností použitia, alebo ušetrenia priestoru. Napríklad terasu možno prepojiť so záhradnou kuchyňou alebo exteriérovou obývačkou, či domácim wellnesom. Pri obmedzených priestorových možnostiach tiež môžu byť do dizajnu terasy zakomponované vertikálne obloženia slúžiace ako závesné steny na kvety, záhony či ďalší úložný priestor.
Kvalitná realizácia terasy od skúsených odborníkov
Ak sa rozhodnete pre moderný a funkčný dizajn, kvalitné dreviny i detailné vypracovanie, vaša záhradná terasa bude nielen očarujúco krásna, ale aj trvácna, praktická a štýlová. Naša spoločnosť sa venuje realizáciám terás už viac než 20 rokov. Naša vášeň pre drevo, bohaté skúsenosti a poctivý prístup k práci nás radia medzi lídrov v oblasti montáže drevených terás na Slovensku.
S nami sa môžete spoľahnúť, že vaša realizácia drevenej terasy bude prebiehať profesionálne a s dôrazom na vysokú kvalitu od návrhu až po montáž. Aj preto poskytujeme garanciu spokojnosti a záruku na naše projekty.
Kontaktujte nás ešte dnes, pre nezáväznú cenovú ponuku na mieru zadarmo.
Pozrite si galériu našich nedávnych realizácií záhradných terás.
Dúfame, že vám naše záhradné terasy priniesli dostatok inšpirácie aby ste si v roku 2024 vytvorili terasu svojich snov. Sledujte nás na Facebooku alebo na Instagrame pre ďalšie novinky a zaujímavosti zo sveta spracovania dreva na terasy.